**Ministru kabineta noteikumu projekta “Grozījumi Ministru kabineta 2013. gada 26. februāra noteikumos Nr. 112 “Emisijas kvotu piešķiršanas kārtība stacionāro tehnoloģisko iekārtu operatoriem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru Kabineta 2013.gada 26.februāra noteikumos Nr. 112 „Emisijas kvotu piešķiršanas kārtība stacionāro tehnoloģisko iekārtu operatoriem”” (turpmāk – noteikumu projekts) sagatavots pēc Vides aizsardzības un reģionālās attīstības ministrijas (turpmāk - VARAM) iniciatīvas, lai nodrošinātu atsevišķu Eiropas Parlamenta un Padomes 2018. gada 14. marta Direktīvas Nr. 2018/410/ES, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu 2015/1814 (turpmāk – Direktīva 2018/410) prasību pārņemšanu Latvijas normatīvajos aktos.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības emisijas kvotu tirdzniecības sistēmas (turpmāk – ES ETS) darbība Eiropas Savienības (ES) līmenī ir noteikta Eiropas Parlamenta un Padomes Direktīvā 2003/87/EK (turpmāk – Direktīva 2003/87/EK). Eiropadome 2014.gada 24.oktobrī pieņēma secinājumus “Par klimata un enerģētikas politikas satvaru laikposmam no 2020.gada līdz 2030.gadam” (turpmāk – Eiropadomes secinājumi) par iekļautajiem galvenajiem elementiem, kā arī noteica nosacījumus KEPS2030 noteikto mērķu īstenošanai, kas noteica, ka ES ETS ir jāreformē un jānodrošina ES ETS labu un efektīvu funkcionēšanu. VARAM ir atbildīga par ES Emisijas kvotu tirdzniecības sistēmas darbību Latvijā atbilstoši likuma “Par piesārņojumu” 32.1 pantā ietvertajam regulējumam.Lai veicinātu emisiju samazināšanu visā Eiropas Savienībā, Eiropas Komisija ES ETS ceturtajam tirdzniecības periodam (2021.-2030.gads) izstrādāja jaunas prasības, ko noteica ar Direktīvu 2018/410, lai nodrošinātu, ka labi funkcionējoša un reformēta ES ETS ir galvenais Eiropas instruments siltumnīcefekta gāzu emisiju samazināšanas mērķa sasniegšanai. Ar Direktīvu 2018/410 veikti grozījumi Direktīvā 2003/87/EK, kas attiecināmi uz daļā uz ES ETS ceturtā perioda regulējumu: nosakot jaunas definīcijas ES ETS esošām un jaunām iekārtām, nosakot jaunu kārtību, kā groza piešķirto bez maksas emisiju kvotu apjomu esošai iekārtai, iekļaujot jaunus nosacījumus attiecībā uz ES ETS ietvaros izveidojamajiem finansēšanas mehānismiem (t.i. inovācijas un modernizācijas fondi), piemērojot Eiropadomes secinājumos noteikto ikgadējo koeficientu maksimālo pieļaujamo emisiju robežvērtību samazināšanai, kā arī aktualizējot akreditācijas prasības ES ETS verificētājiem. Pastāvošais tiesiskais regulējums paredz ES ETS funkcionēšanu trešajā periodā (2013.-2020.gads), bet ne ceturtajā periodā. Šobrīd Latvijas normatīvie akti arī neatbilst Direktīvā 2018/410 iekļautajiem nosacījumiem, jo Latvijas tiesību aktos nav pārņemtas visas Direktīvas 2018/410 normas. Tas nozīmē, ka Latvijā ES ETS ceturtajā periodā nefunkcionētu. Direktīvā 2018/410 pieņemtie nosacījumi, kas attiecas uz ES ETS ceturto periodu ir jāpārņem Ministru Kabineta 2013.gada 26.februāra noteikumos Nr. 112 „Emisijas kvotu piešķiršanas kārtība stacionāro tehnoloģisko iekārtu operatoriem”, lai nodrošinātu ES ETS funkcionēšanu Latvijā ES ETS ceturtā perioda ietvaros.Noteikumu projekts nosaka:1. Jaunas ES ETS iekārtas definīciju atbilstoši ES ETS ceturtajam periodam;
2. Esošas ES ETS iekārtas definīciju atbilstoši ES ETS ceturtajam periodam;
3. Nosacījumus esošas iekārtas bezmaksas piešķiramo emisijas kvotu apjoma grozījumiem;
4. Papildu prasības ES ETS verificētāju akreditācijai;
5. ES ETS ceturtajā periodā izmantojamo lineāro samazinājuma koeficientu apakšiekārtu galīgo emisijas kvotu aprēķinam.

Direktīva ietekmē ES ETS operatorus tiešā veidā mainoties bezmaksas emisijas kvotu piešķiršanas nosacījumiem un tādejādi arī to daudzumam.Direktīva 2018/410 aktualizē akreditācijas prasības, un balstoties uz Direktīvas 2018/410 pilnvaru, Eiropas Komisija izstrādāja Komisijas Deleģētu Regulu 2019/331, ar ko nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu. Šī Regula tagad ir piemērojama emisiju un darbības datu verifikācijai, kas ir atspoguļots noteikumu projektā. Tomēr būtiski pieminēt, ka Komisijas Regulu Nr. 600/2012 par siltumnīcefekta gāzu ziņojumu un tonnkilometru ziņojumu verifikāciju un par verificētāju akreditāciju saskaņā ar Eiropas Parlamenta un Padomes Direktīvu 2003/87/EK turpina piemērot to emisijas un darbības datu verifikācijas, kas rodas pirms 2019. gada 1. janvāra. |
| 3. | Projekta izstrādē iesaistītās institūcijas un publiskas personas kapitālsabiedrības | VARAMValsts vides dienests (turpmāk - VVD)Sabiedrība ar ierobežotu atbildību “Latvijas Vides, ģeoloģijas un meteoroloģijas centrs” (turpmāk - LVĢMC) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * Latvijas emisijas kvotu tirdzniecības sistēmas operatori, kuri veic kādu no likuma „Par piesārņojumu” 2.pielikumā minētajām darbībām un kuriem ir izsniegtas siltumnīcefekta gāzu emisijas atļaujas;
* Kādā no Eiropas Savienības dalībvalstīm atbilstības novērtēšanas institūcijā vai Latvijā akreditēti vides darbību verificētāji;
* VARAM, VVD, LVĢMC un Latvijas Nacionālais akreditācijas birojs (turpmāk – LATAK)
 |
| 2. | Tiesiskā regulējuma ietekme uz tautsaimniecību un administratīvo slogu | Vērtējot noteikumu projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums.Paredzams, ka pēc noteikumu projekta apstiprināšanas LATAK būs nepieciešams veikt pārakreditācijas Latvijā akreditētiem vides darbību verificētājiem. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Tiek gatavots konceptuālais ziņojums “Par bezmaksas emisijas kvotu piešķiršanu elektroenerģijas ražotājiem Eiropas Savienības emisiju tirdzniecības sistēmas 2021. - 2030. gada periodā”, ar kuru tiek pieņemts lēmums par Direktīvas 2018/410 1.panta 15.punktā izteiktā Direktīvas 2003/87/EK 10.c panta prasībām, kura ietvaros dalībvalstīm ir rīcības brīvība.Plānots izstrādāt likumprojektu “Klimata likums”, ar kuru tiks pārņemtas Direktīvas 2018/410 1. panta 16. un 39. punktu prasības.VARAM izstrādā atbilstoši likuma “Par piesārņojumu” 32.1 panta piektās daļas un pieci prim daļas noteiktajam deleģējumam izstrādā stacionāro tehnoloģisko iekārtu saraksta projektu, ar ko tiks pārņemtas Direktīvas 2018/410 1. panta 17. punkta prasības. |
| 2. | Atbildīgā institūcija | VARAM, VVD |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts sagatavots, lai nodrošinātu Direktīvas 2018/410, pārņemšanu Latvijas normatīvajos aktos līdz 2019. gada 9. oktobrim. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018.gada 14.marta Direktīva Nr. 2018/410/ES, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu (ES) 2015/1814  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta 7.punktā izteiktais 3.panta h)apakšpunktus | Noteikumu projekta 2.punkts | Pārņemts pilnībā | Projekts neparedz stingrākas prasības  |
| 1.panta 8.punktā izteiktais 3.d panta 3.punkts | Nav jāpārņem, jo nosacījumi attiecas tikai uz ES institūcijām |  |  |
| 1.panta 12.punktā izteiktā 9.panta otrā daļa | Noteikumu projekta 8.punkts | Pārņemts pilnībā | Projekts neparedz stingrākas prasības |
| 1.panta 13.punktā izteiktais 10.pants | Attiecas uz Eiropas komisiju |  |  |
| 1.panta 14.punkta a)apakšpunktā izteiktais 10.a panta 1.apakšpunkts  | Attiecas uz Eiropas Komisiju |  |  |
| 1.panta 14.punkta b)apakšpunktā izteiktais 10.a panta 2.apakšpunkts | Nav jāpārņem, jo nosacījumi attiecas tikai uz ES institūcijām |  |  |
| 1.panta 14.punkta c)apakšpunktā izteiktais 10.a panta 4.apakšpunkts | Nav jāpārņem, jo grozījumi attiecas uz regulas atsauces maiņu |  |  |
| 1.panta 14.punkta d)apakšpunktā izteiktais 10.a panta 5.apakšpunkts  | Attiecas uz Eiropas Komisiju |  |  |
| 1.panta 14.punkta e)apakšpunktā izteiktais 10.a panta 5a un 5b apakšpunkts  | Attiecas uz Eiropas Komisiju |  |  |
| 1.panta 14.punkta f)apakšpunktā izteiktais 10.a panta 6.apakšpunkts  | Latvija šo nosacījumu neizvēlas |  |  |
| 1.panta 14.punkta g)apakšpunktā izteiktais 10.a panta 7.apakšpunkts  | Attiecas uz Eiropas Komisiju |  |  |
| 1.panta 14.punkta h)apakšpunktā izteiktais 10.a panta 8.apakšpunkts  | Attiecas uz Eiropas Komisiju |  |  |
| 1.panta 14.punkta i)apakšpunktā izteiktais 10.a panta 9.apakšpunkts | Attiecas uz Grieķiju |  |  |
| 1.panta 14.punkta m)apakšpunktā izteiktais 10.a panta 20.apakšpunkts | Noteikumu projekta 3.punkts | Pārņemts pilnībā | Projekts neparedz stingrākas prasības |
| 1.panta 14.punkta n)apakšpunktā izteiktais 10.a panta 21.apakšpunkts | Attiecas uz Eiropas Komisiju |  |  |
| 1.panta 15.punktā izteiktais 10.b pants | Attiecas uz Eiropas Komisiju |  |  |
| 1.panta 20.punktā izteiktais 12.panta 4.punkts | Latvija šo nosacījumu neizvēlas |  |  |
| 1.panta 22.punktā izteiktais 14.panta 1.punkts | Attiecas uz Eiropas Komisiju |  |  |
| 1.panta 23.punktā izteiktā 15. panta ceturtā un piektā daļa | Noteikumu projekta 4.punkts  | Pārņemts pilnībā | Projekts neparedz stingrākas prasības  |
| 1.panta 24.punktā izteiktais 16.panta 12.punkts | Attiecas uz Eiropas Komisiju |  |  |
| 1.panta 25.punktā izteiktais 19.panta 3.punkts | Attiecas uz Eiropas Komisiju |  |  |
| 1.panta 26.punkta a)apakšpunktā izteiktais 21.panta 1.punkts | Attiecas uz Eiropas Komisiju |  |  |
| 1.panta 26.punkta b)apakšpunktā izteiktais 21.panta 4.punkts | Attiecas uz Eiropas Komisiju |  |  |
| 1.panta 27.punktā izteiktais 22.pants | Attiecas uz Eiropas Komisiju |  |  |
| 1.panta 28.punktā izteiktais 22a. pants | Attiecas uz Eiropas Komisiju |  |  |
| 1.panta 29.punktā izteiktais 23.pants | Attiecas uz Eiropas Komisiju |  |  |
| 1.panta 30.punkta a)apakšpunktā izteiktais 24. pants | Attiecas uz Eiropas Komisiju |  |  |
| 1.panta 30.punkta b)apakšpunktā izteiktā 24.panta 3.punkta otrā daļa | Attiecas uz Eiropas Komisiju |  |  |
| 1.panta 31.punkta a)apakšpunktā izteiktais 24.a panta 1.punkts | Attiecas uz Eiropas Komisiju |  |  |
| 1.panta 33.punktā izteiktais 25.a panta 1.punkts | Attiecas uz Eiropas Komisiju |  |  |
| 1.panta 34.punktā izteiktā 27.panta 3.punkta otrā daļa | Attiecas uz Eiropas Komisiju |  |  |
| 1.panta 35.punktā izteiktais 27.a pants | Latvija šo nosacījumu neizvēlas |  |  |
| 1.panta 36.punktā izteiktais 28.c pants | Attiecas uz Eiropas Komisiju |  |  |
| 1.panta 37.punktā izteiktais 30. pants | Attiecas uz Eiropas Komisiju |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Ar noteikumu projektu ir pārņemtas Direktīvas 2018/410 prasības: 1.panta 7.punktā izteikto 3.panta h)apakšpunktu;1.panta 12.punktā izteikto 9.panta otrā daļu;1.panta 14.punkta m)apakšpunktā izteikto 10.a panta 20.apakšpunktu;1.panta 17.punktā izteikto 11.panta 1.punkta 2.rindkopu;1.panta 23.punktā izteikto 15. panta ceturto daļu. Direktīvas 2018/410 1.panta 14.punkta f)apakšpunktā izteiktais 10.a panta 6.apakšpunkts netiek pārņemts, jo Latvijai līdz šim nav bijušas iespējas šādu atbalstu sniegt, un netiek plānots to sākt ES ETS ceturtajā periodā. 1.panta 20.punktā izteiktais 12.panta 4.punkts netiek pārņemts, jo kvotu anulēšana no kopējā izsolāmo kvotu daudzuma, ja dalībvalsts teritorijā papildu valsts pasākumu dēļ tiek slēgta elektroenerģijas ražošanas jauda, negatīvi iespaidotu Latvijas budžeta ieņēmumus. Direktīvas 2018/410 1.panta 35.punktā izteiktais 27.a pants netiek pārņemts, jo Latvija neplāno no ES ETS izslēgt operatorus, kas emitē mazāk nekā 2 500 tonnas CO2 ekvivalenta gadā, ņemot vērā, ka tas palielinās ne-ETS sektoru.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija |  |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē | Noteikumu projekts publicēts VARAM tīmekļavietnē 2019. gada 14. jūnijā. ([www.varam.gov.lv](http://www.varam.gov.lv/lat/likumdosana/normativo_aktu_projekti/klimata_parmainu_joma/?doc=27525)) |
| 3. | Sabiedrības līdzdalības rezultāti | Anotācijas sadaļa tiks papildināta pēc sabiedrības pārstāvju viedokļu un komentāru saņemšanas. |
| 4. | Cita informācija | Noteikumu projekts viedokļa sniegšanai 2019.gada .. jūlijā tika nosūtīts saskaņošanai VVD, LATAK un LVĢMC.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VVD, LATAK |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projektā iekļauto nosacījumu izpilde neatstās ietekmi uz cilvēkresursiem.Noteikumu projekta izpildē iesaistītās institūcijas noteikumu projektā iekļautos pasākumu nodrošinās piešķirto valsts budžeta līdzekļu ietvaros. |
| 3. | Cita informācija | Nav |

Vides aizsardzības un reģionālās attīstības ministrs Juris Pūce

Leimane 67026528

Liza.Leimane@varam.gov.lv